
TEXTE ADOPTATE

[bookmark: TANumber]P10_TA(2026)0196
[bookmark: title]Ajustarea taxelor vamale și deschiderea unor contingente tarifare pentru importurile anumitor mărfuri originare din Statele Unite ale Americii
[bookmark: DocNumber]
[bookmark: Commission]Comisia pentru comerț internațional
[bookmark: PE]PE779.297
[bookmark: Sujet][bookmark: References]Rezoluția legislativă a Parlamentului European din 16 iunie 2026 referitoare la propunerea de regulament al Parlamentului European și al Consiliului privind ajustarea taxelor vamale la importul anumitor mărfuri originare din Statele Unite ale Americii și deschiderea unor contingente tarifare pentru importurile anumitor mărfuri originare din Statele Unite ale Americii (COM(2025)0471 – C10-0193/2025 – 2025/0261(COD))
(Procedura legislativă ordinară: prima lectură)
Parlamentul European,
–	având în vedere propunerea Comisiei prezentată Parlamentului European și Consiliului (COM(2025)0471),
–	având în vedere articolul 294 alineatul (2) și articolul 207 alineatul (2) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C10‑0193/2025),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere evaluarea bugetară efectuată de către Comisia pentru bugete,
–	având în vedere acordul provizoriu aprobat de comisia competentă în temeiul articolului 75 alineatul (4) din Regulamentul său de procedură și angajamentul reprezentantului Consiliului, exprimat în scrisoarea din 27 mai 2026, de a aproba poziția Parlamentului în conformitate cu articolul 294 alineatul (4) din Tratatul privind funcționarea Uniunii Europene,
–	având în vedere articolele 60 și 58 din Regulamentul său de procedură,
–	având în vedere avizul Comisiei pentru agricultură și dezvoltare rurală,
–	având în vedere raportul Comisiei pentru comerț internațional (A10-0069/2026),
[bookmark: _Hlk221560416]1.	adoptă poziția sa în primă lectură prezentată în continuare[footnoteRef:2]; [2:  	Prezenta poziție înlocuiește amendamentele adoptate la 26 martie 2026 (Texte adoptate, P10_TA(2026)0096).] 

[bookmark: _Hlk214960153]2.	aprobă declarația comună a Parlamentului și a Comisiei anexată la prezenta rezoluție, care va fi publicată în seria C a Jurnalului Oficial al Uniunii Europene;
[bookmark: _Hlk221560470]3.	ia act de declarația Comisiei anexată la prezenta rezoluție, care va fi publicată în seria C a Jurnalului Oficial al Uniunii Europene;
4.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să își modifice în mod substanțial propunerea;
5.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.


P10_TC1-COD(2025)0261
Poziția Parlamentului European adoptată în primă lectură la 16 iunie 2026 în vederea adoptării Regulamentului (UE) 2026/... al Parlamentului European și al Consiliului privind ajustarea taxelor vamale la importul anumitor mărfuri originare din Statele Unite ale Americii și deschiderea unor contingente tarifare pentru importurile anumitor mărfuri originare din Statele Unite ale Americii
(Întrucât s-a ajuns la un acord între Parlament și Consiliu, poziția Parlamentului corespunde cu actul legislativ final, Regulamentul (UE) 2026/1455.)








[bookmark: restart]ANEXĂ LA REZOLUȚIA LEGISLATIVĂ
Declarația comună a Parlamentului European și a Comisiei privind mecanismul de salvgardare în temeiul Regulamentului (UE) 2026/1455 privind ajustarea taxelor vamale la importul anumitor mărfuri originare din Statele Unite ale Americii și deschiderea unor contingente tarifare pentru importurile anumitor mărfuri originare din Statele Unite ale Americii
Comisia recunoaște importanța acordată de Parlamentul European monitorizării îndeaproape a punerii în aplicare a respectivului regulament în ceea ce privește mecanismul de salvgardare care permite suspendarea preferințelor acordate Statelor Unite. În acest scop, în cazul în care Parlamentul European recomandă Comisiei să inițieze o investigație de salvgardare, Comisia va evalua cu atenție dacă circumstanțele justifică deschiderea ex officio a unei investigații și va informa Parlamentul European cu privire la rezultatul evaluării sale.
Declarația Comisiei cu privire la actele de punere în aplicare în temeiul Regulamentului (UE) 2026/1455 privind ajustarea taxelor vamale la importul anumitor mărfuri originare din Statele Unite ale Americii și deschiderea unor contingente tarifare pentru importurile anumitor mărfuri originare din Statele Unite ale Americii
Comisia va informa periodic Parlamentul European și va ține seama în cea mai mare măsură de opiniile Parlamentului European înainte de a propune un act de punere în aplicare în temeiul respectivului regulament.

